Zápisnica
zo zasadnutia Obecného zastupiteľstva vo Veselom
dňa 29. 9. 2011

Prítomní: Podľa prezenčnej listiny, ktorá tvorí súčasť zápisnice

Program:
1.	Otvorenie a privítanie prítomných
2.	Schválenie programu zasadnutia
3.	Určenie overovateľov zápisnice a zapisovateľa
4.	Kontrola uznesení
5.	Projekty z ENVIROFONDU
6.	Predaj obecného pozemku  
7.	Plnenie obecného rozpočtu 01 – 08/2011
8.	Obecné kultúrno – spoločenské akcie október – december 2011  
9.	Rôzne
10.	Diskusia
11.	Záver

1. Zasadnutie OZ otvorila V. Šipková, starostka obce. Neúčasť na zasadnutí ospravedlnil poslanec Michal Čekan a Ľubomír Duračka. Na zasadnutí bolo prítomných 5 poslancov a zastupiteľstvo bolo uznášaniaschopné.

2. V. Šipková, starostka obce prečítala program zasadnutia. Program zasadnutia bol schválený.

3. V. Šipková predložila návrh na určenie zapisovateľa zápisnice pracovníčku OcÚ Veselé Michalčíkovú Danielu a za overovateľov zápisnice poslancov PhDr. Petra Koiša a Branislava Kukuča.

4. Uznesenia z predchádzajúceho zasadnutia prečítala p. Mária Horinová, hlavná kontrolórka obce.

5. Starostka obce Viera Šipková oboznámila prítomných o možnosti využitia podpory v rámci Envirofondu: 
V oblasti Ochrana a využívanie vôd – budovanie kanalizácie
V oblasti Rozvoj odpadového hospodárstva – vybudovanie zberného dvora
V oblasti Zelená investičná schéma  - program na zlepšenie energetickej hospodárnosti budov.

6. Poslanci obecného zastupiteľstva po osobnej prehliadke p. č. 1720 v k. ú. Veselé skonštatovali, že pre obec je táto parcela nevyužiteľná a súhlasili s jej odpredajom Jurajovi Mosnému a Ondrejovi Mosnému za cenu minimálne 2830 € za výmeru 2830 m2.

7. Výkazy o plnení rozpočtu obce Veselé za 1.- 8. 2011 predložila účtovníčka Obecného úradu vo Veselom Daniela Michalčíková. Výkazy tvoria prílohu zápisnice.

8. Starostka obce informovala poslancov o pripravovaných kultúrnych akciách ktoré budú uskutočnené v obci. Dňa 1. 10. 2011 uskutoční firma Plantex Veselé v spolupráci s obcou Jablkový deň. Cez obec bude prechádzať alegorický sprievod, ktorý reprezentoval našu obec, Plantex, s. r. o. a SOŠ Rakovice na akcii Victoria Regia v Piešťanoch. Dňa 8. 10. Organizuje poľovnícke združenie Dolinka Veselé v spolupráci s obcou a Mikroregiónom nad Holeškou 3. Ročník streleckých pretekov družstiev v streľbe na asfaltové terče o putovný pohár predsedu Mikroregiónu nad Holeškou. V mesiaci november usporiada obec posedenie s dôchodcami vo veku nad 70. rokov a plánuje dňa 12. 11. prvý ročník domácej zabíjačky. V decembri kultúrno-spoločenskú akciu Privítanie Mikuláša.

9. Starostka obce informovala prítomných o 
•	Platnosti zákona č. 17/2007 Z. z. o kontrole kotlov, vykurovacích sústav a klimatizačných zariadení. Zákon ustanovuje postupy a intervaly pravidelnej kontroly kotlov. Za pravidelnú kontrolu kotlov zodpovedá majiteľ budovy. Túto povinnosť môže zmluvou o prenájme preniesť na nájomcu.
Osadení nových lavičiek pred budovou Obecného úradu Veselé a pri pamätníku Dr. Štefana Moysesa.
•	
10. Diskusia.

•	Poslankyňa Anna Duračková, RNDr., žiada určiť podmienky prevádzkovania obecného autobusa. 
•	Poslanec Branislav Kukuč sa informoval o zateplení bytovky č. 438. 
•	Poslankyňa Adriana Duračková žiada zistiť domácnosti, ktoré sú pripojené na obecnú kanalizáciu a neuzatvorili zmluvu o pripojení.
•	Poslanec Peter Koiš, PhDr. sa spytoval na vybavovanie povolení drobných stavieb na prípojky kanalizácie Jozefom Markom.
•	Prítomný Ing. Peter Urbanovský poukázal na problémy s túlavými psami a na nutnosť uzatvorenia zmluvy so Slobodou zvierat Piešťany.

Vo Veselom 29. 9. 2011

Zapisovateľka:

Daniela Michalčíková                                                ........................................................

Overovatelia zápisnice:

PhDr. Peter Koiš                                                        .......................................................

Branislav Kukuč                                                        .......................................................